|  |  |
| --- | --- |
| Naziv obveznika: Javna ustanova – SPORTSKI OBJEKTI POŽEGA | Broj RKP-a: 48347 |
| Sjedište obveznika: 34000 Požega | Matični broj: 04240979 |
| Adresa sjedišta obveznika: Antuna Kanižlića 14a | OIB: 33155407334 |
| Razina: 21 | Šifra djelatnosti prema NKD-u: 9311 |

**BILJEŠKE UZ FINANCIJSKE IZVJEŠTAJE**

**za razdoblje od 1. siječnja do 31. prosinca 2018. godine**

Odlukom Upravnom vijeća od 29.12.2017., Anto Brkić, dipl. soc. radnik od 02.01.2018., imenuje se za vršitelja dužnosti ravnatelja Javne ustanove – SPRORTSKI OBJEKTI POŽEGA. Isti se odlukom Upravnom vijeća 16.04.2018. imenuje Ravnateljem Javne ustanove na mandat od četiri godine.

**BILJEŠKE UZ BILANCU**

1. AOP 021 – Uređaji, strojevi i oprema za ostale namjene – tijekom godine, nabavljena je nova oprema u vrijednosti 35.265 kn. Nabavljena oprema sastoji se od sredstava za košnju i održavanja okoliša rekreacijskih i sportskih terene što je glavna djelatnosti ustanove.

2. AOP 025 – Prijevozna sredstva u cestovnom prometu – tijekom godine, kupljeno je novo prijevozno sredstvo, vozilo marke Peugeot Partner u vrijednosti 79.999 kn. Zbog njihove dotrajalosti, automobil marke Fiat Uno prodan je putem licitacije za 600 kn, uknjiženje vrijednosti 3.000 kn, dok je kombi marke VOLKSWAGEN zbrinut na ekološki prihvatljiv način – njegova je vrijednost bila 7.000 kn. Oba isknjižena automobila bila su darovana od strane Doma zdravlja, uknjiženja prema procijenjenoj vrijednosti, u dosta lošem i istrošenom stanju. Stoga smo se odlučili za nabavu novog, dok smo stara zbrinuli na najbolji način.

3. AOP 049 – Sitni inventar u upotrebi – nabavljen je sitni inventar u vrijednosti 5.802 kn. Sredstva se većinom odnose na alate i pomagala za održavanja sportskih i rekreacijskih terene.

4. AOP 080 – Ostala potraživanja – iznos 6.456 kn odnosi se na potraživanje za bolovanje od HZZO-a

5. AOP 153 – Potraživanje za prihode od prodaje proizvoda i roba te pruženih usluga – Javna ustanova iznajmljuje svoje prostore osnovnim školama za održavanje tjelesnog odgoja, te raznim ustanovama koje ukažu potrebu za korištenjem sportskih dvorana kojima Javna ustanova raspolaže. Iako nije značajan prihod, Javna ustanova daje u zakup poslovan prostor na svojim sportskim i rekreacijskim terenima, ove je godine iznajmljen poslovni prostor na kuglani (kafić), koji je povećao prihod. Na ukupno povećanje od 53.654 kn utjecao je i češći najam dvorana od strana osnovnih škola.

6. AOP 154 – Korisnik posluje preko lokalne riznice. Na jedinstveni račun riznice uplaćuju se svi prihodi i primici proračunskog korisnika. Isplata plaća kao i isplata tekućih i kapitalnih rashoda obavlja se preko riznice što je evidentirano na računu 167210. Stanje računa 31. prosinca iznosi 126.968 kn.

7. AOP 156 – Ispravak vrijednosti potraživanja – prema izmjena i dopunama Pravilnika o proračunskom računovodstvu, propisana je obveza provođenja ispravka vrijednosti potraživanja, onih od 1 do 3 godine 50 %, te onih starijih od 3 godine 100 %. Tako ukupan iznos otpisa potraživanja nenaplaćenih od godine do tri iznosi 8.020 kn

8. AOP 166 – Obveze za materijalne rashode – ove su obveze veće za 38.423 kn. Na povećanje je utjecalo dodatno ulaganje u održavanje sportskih terena i rekreacijskog centra.

9. Javna ustanova – SPORTSKI OBJEKTI nema sudskih sporova u tijeku.

**BILJEŠKE UZ PR-RAS**

1. AOP 116 – Ostali nespomenuti prihod – tijekom 2018. godine, ostvaren je prihod od osiguranja 15.029 kn. Prihod je ostvaren zbog sanacije toplovoda.

2. AOP 126 – Prihodi od pruženih usluga – Javna ustanova, kao ustanova koja upravlja rekreacijskim i sportskim terenima, tijekom ljeta ostvaruje prihod od ulaznica za bazen (ove je godine prihod manji u odnosu na prošlu zbog lošijih vremenskih uvjeta) dok tijekom zime ostvaruje prihod od ulaznica za klizalište. Prihod od usluga manji je za 188.243 kn.

3. AOP 133 – Prihodi iz nadležnog proračuna za financiranje rashoda poslovanja – povećan je u odnosu na prethodnu zbog povećanja koeficijenta plaće koje je stupilo na snagu 01.01.2018., primjenjivo na plaći za siječanj. Uz spomenuto povećanje, Grad je dao više sredstava korisniku zbog sanacije toplovoda koja nije u postupnosti pokrivena od strane osiguranja.

4. AOP 133 – Prihodi iz nadležnog proračuna za financiranje rashoda za nabavu nefinancijske imovine – veći su zbog nabavke, već spomenutoga, novoga vozila.

5. AOP 149 – Rashodi za zaposlene – povećanje u odnosu na prethodnu godinu odnosi se na povećanja plaće radi povećanjem koeficijenata.

6. AOP 169 – Energija – tijekom 2018. godine rashodi za energiju za 117.685 kn. Na povećanje je utjecalo punjenje Gradskih bazena te održavanje klizališta tijekom zime.

7. AOP 176 – Usluga tekućih i investicijskog održavanja – rashodi su veći u odnosu na prethodnu godinu za 321.082 kn radi sanacije toplovoda i servisa Gradskih bazena

8. AOP 179 – Zakupnine i najamnine – ovaj rashod iznosi 133.000 kn i odnosi se na najam opreme za klizalište

9. AOP 183 – Ostale usluge – vrijednost rashoda veća je za 83.668 kn, a odnosi se na usluge čišćenja i usluge čuvanja imovine

10. AOP 632 do 636 – Javna ustanova – SPORTSKI OBJEKTI ostvario je tekući manjak u iznosu 98.879 kn što sa prenesenim viškom iz prethodne godine u iznosu 84.580 kn čini konačni rezultat u iznosu 14.299 kn – manjak prihoda i primitaka za pokriće u sljedećem razdoblju.

**BILJEŠKE UZ PR-RAS-funkcijski**

1. AOP 112 – Služba rekreacije i sporta – ukupni rashodi u iznosu 3.300.976 kn prema funkcijskoj klasifikaciji se odnose na službu rekreacije i sporta.

**BILJEŠKE UZ P-VRIO**

1. AOP 021 – Proizvedena dugotrajna imovina – odnosi se na smanjenje proizvedene dugotrajne imovine (isknjiženje ostatka vrijednosti automobila) i smanjenje sitnoga inventara u ukupnoj vrijednosti 5.514.

**BILJEŠKE UZ IZVJEŠTAJ O OBVEZAMA**

1. AOP 036 – Stanje obveza na kraju izvještajnog razdoblja iznosi 248.726 kn od čega 1.175 kn dospjelih obveza (račun), a 247.551 kn nedospjelih obveza (računi i plaća za 12. mjesec).

Požega, 31. siječnja 2019.

Osoba za kontaktiranje: Matea Čeliković, bacc.oec.

Kontakt telefon: 034/311-321

Ravnatelj:

Anto Brkić, dipl. soc. radnik